
PROOEMIUM 


Commentationi  nostrae  non  is  propositus 
est  tinis,  ut,  quaenam  nervo  vago  cum  respi- 
randi processu  ratio  intercedat,  tam  penitus 
perquiratur,  quam  praeclaris  de  hac  materia 
scrutationibus,  ad  hunc  diem  institutis,  succes- 
sit ; sed  potius  experimentorum  seriem  in  me- 
dium prolaturi  sumus,  quibus  suscipiendis  an- 
sam praebuit  observatio  canis,  qui,  nervis  va- 
gis in  utroque  latere  dissectis,  per  septem  heb- 
domades in  vivis  mansit.  Quod  animal  profes- 
sor Bidder,  vir  clarissimus,  anno  proximo  su- 
periore die  m.  Sextilis  28.  experimento  cuidam 
adhibuerat,  ut  in  suis  de  nervorum  phjsiolo- 
gia  praelectionibus  operationis  istius  sequelas 
ostenderet.  Canis  hunc  in  finem  adhibitus  quum, 
morte  haud  dubia  imminente,  famulo  instituti 
phjsiologici  traditus  atque  oblivioni  jam  datus 
esset,  ex  insperato,  aliquot  hebdomadibus  ela- 
psis, allatus  est  nuntius,  eum  etiamtum  vivere. 
Ac  re  vera  animal  etiam  die  m.  Oct.  8.  super- 
erat, quum  in  animum  induxi,  ut  dissertationem 
inauguralem  conscriberem;  praeceptorque  sum- 
me venerandus  me  admonuit,  quamvis  hoc  ani- 


assequebatur.  Plerumque  autem  primum  diaphragma  con- 
trahi ac  deinde  musculorum  pectoralium  actio  accedere  vi- 
debatur; saepe  tamen  verus  adfuit  typus  costalis,  qua  in 
re  hypochondria  omnino  retracta  manebant.  E contrario 
exspiratio  aliquanto  celerius  ac  paene  subito  eveniebat, 
plerumque  halitu,  quem  aure  percipere  licebat,  stipata. 
Aliorum  organorum  motus,  respirationem  intentam  comi- 
tantes, plerumque  omnino  defuerunt;  nonnunquam  tan- 
tum in  alis  nasi,  raro,  in  genis  apparuere.  Neque  magis 
ex  intenso  membranarum  mucosarum  adspectui  patentium 
colore  conjici  potuit,  gasorum  in  pulmonibus  vicissitudi- 
nem deminutam  esse.  Cavi  thoracis  organis  percutiendo 
et  auscultando  disquisitis,  non  compertum  est,  pulmones 
quidquam  commutationis  subiisse. 

Animalis  voracitas  magna  erat,  vomitu  tamen,  qui, 
nervo  vago  dissecto,  oesophago  paralysi  correpto,  sem- 
per  ingruere  solet,  perpetuo  durante.  Nihilominus  deglu- 
titio nullo  modo  impedita  erat,  ciborumque  assumptorum 
pars  in  ventriculum  perveniebat;  namque,  quum 'animal, 
idque  carne  molli  purificata,  cibarem,  mihi  persuadebam, 
intra  dimidiam  horae  partem  ex  grammatis  circiter  400 
solummodo  pauca  frustula  non  consumpta  remansisse,  quae 
quantitas,  fieri  non  potuit,  ut  solo  oesophago  continere- 
tur. Quidquid  ciborum  ex  oesophago  redditum  fuerat,  eo 
usque  rursus  devoratum  est,  quoad  paullatim  copiis  exi- 
guis in  ventriculum  deveniret.  Et  in  hoc  animali  et  in 
aliis  postea  observatis  partem  ciborum  vomitu  emissorum 
jam  in  ventriculum  pervenisse  quam  certissime  mihi  per- 
suasi, quoniam  lac  recens  evomitum  interdum  reactionis 
acidae  fuit. 

Massae  faecales  dejectae,  forma  solida,  colore  in-* 
tense  fusco  imbutae  erant,  quas  ut  diligentius  investiga- 
rem, num  ciborum  partes  non  concoctae  inessent,  cogni- 
turus, quae  quidem  res  ob  faecum  speciem  parum  veri- 
similis videbatur,  propter  temporis,  per  quod  animal  ob- 
servabatur, exiguitatem  mihi  non  contigit.  Neque  magis 
oblata  est  occasio,  in  ureae  excretae  copias  inquirendi. 

Ex  nervi  sympathici  simul  cum  nervis  vagis  dissecti 
sequelis  sola  pupillae  coarctatio  supererat,  quae  pupilla 
tamen,  luce  agente,  quandam  reactionem  exhibebat. 

Ad  tempus  quod  attinet,  aptequam  animal  a me  ob- 
servari inciperet,  a famulo  cognovi,  intra  primam  hebdo- 
madem  canis  statum  summis  cum  cruciatibus  conjunctum 
fuisse.  Qua  de  causa,  dummodo  animal  huic  tempori  su- 
perstes manserit,  id  quod  Nasse1)  quoque  observavit, 
vitae  diutius  servandae  potestas  data  videtur. 

Usque  ad  diem  m.  Oct.  i 6.,  quod  ad  animalis  sta- 
tum spectat,  nullae,  quae  memoratu  dignae-  sint,  mutatio- 
nes in  conspectum  venerunt,  neque  mors  matutino  hujus 
diei  tempore  secuta  ex  ulla  peculiari  causa  externa  re- 
peti potuit,  nisi  quod  agris  externi  temperies  subito  mi- 
nuta, loco,  quo  animal  tenebatur,  non  convenienter  cale- 
facto, vim  exhibuisse  videbatur.  Nam  nocte  inter  dies  15 
'et  16  interjecta  aeris  temperies,  quum  diebus  proxime  an- 
tecedentibus 0°  R.  non  excessisset,  ad  — 9°  R.  descen- 
derat. 

Cadaveris  sectione  facta,  corporis  pondus,  contentis 


1)  Avchiv  fur  wisseuschaftliclie  Heilkunde  vou  J.  Vogel  u.  H.  Nasse. 
Bd.  li,  i>ag.  362. 

ventriculi  deductis,  5,499  kilogr,  aequare  cognitum  est, 
ita  ut  intra  dies  postremos  octo  pondus  1,225  kilogr. 
'decrevisse  cerneretur.  Adeps,  paucis  vestigiis  relictis, 
evanuerat,  tela  cellulosa  sicca  apparuit,  musculi  pallidi 
atque  anaemici.  Nervi  vagi  in  media  colli  parte  dis- 
secti erant,  sinistro  quidem  persecto,  e dextro  autem 
frustulo  3"'  longo  exciso.  Trunci , clavarum  ad  instar 
rotundati,  tela  cicatricosa,  filamentosa  inter  se  con- 
juncti erant.  Disquisitione  ope  microscopii  suscepta,  nulla 
fibrarum  nervearum  regeneratio  se  in  conspectum  dedit, 
id  quod,  quum  dissectionis  nervorum  sequelae  uno  tenore 
perdurassent , aliter  exspectari  non  potuerat.  Contra  ea 
magni  momenti  hoc  erat,  quod  in  nervorum  vagorum  dis- 
sectorum partibus  periphericis  fibrae  nerveae  in  adipem 
degeneraverant,  dum  nervi  sympathici  trunci  in  eodem 
neurilemale  contenti,  qui  cum  infimis  gangliis  cervicalibus 
conjuncti  manserant,  hanc  commutationem  non  obtulerunt. 
Supra  locum,  quo  dissectio  facta  erat,  utraque  fibrarum 
nervearum  series  rationem  contrariam  ostendit.  Nasse2) 
quoque  in  animali,  sex  per  hebdomades  operationi  super- 
stite,  etiam  nervi  sympathici  fibras  in  parte  superiore 
degenerasse  vidit. 

Pars  oesophagi  paralysi  affecta,  inferius  hujus  organi 
dimidium  complectens,  fusi  in  formam  dilatata,  in  parte 
latissima  75  mm.  ambitu  aequavit,  dum  organi  pars  supe- 
rior prorsus  integra  nullo  loco  ambitum  40  mm.  majorem 
praebuit.  In  parte  ita  commutata,  quae  etiam  extrinsecus 
intuenti  speciem  pallidiorem  obtulit,  musculorum  fasciculi 


1)  1.  c.  p.  347. 


primitivi  atrophia  affecti  erant,  eorum  latitudine  inter 
0,0009"  ct  0,0010"  par.  variante,  dum  in  parte  sana 
eorum  latitudo  0,005"  et  0,015"  erat. 

Ventriculus  ipse,  expansus,  carnis  maxima  ex 
parte  nondum  concoctae  grammata  350,  ex  parte 

etiam  carnem  in  chymum  jam  mutatam  prope  pylo- 
rum continebat.  Quae  ventriculi  contenta  certissimo  ar- 
gumento erant,  glutiendi  conatibus  saepius  repetitis,  deni- 
que haud  exiguas  ciborum  copias  in  ventriculum  invehi 
potuisse.  Hepar  permagnum  fuit,  vesica  fellea  bile  colo- 
ris flavi  impleta.  In  tractu  intestinali  solidae  inerant 
massae  faecales. 

Cordis  dimidio  dextro  magna  sanguinis  coagulati  fu- 
scique  copia  continebatur,  nullis  tamen  coagulis  late  exten- 
sis in  arteriam  pulmonalem  pertinentibus;  in  sinistro  par- 
vum inerat  sanguinis  coagulum.  Cordis  pondus,  65  gramm. 
aequans,  cum  corporis  pondere  tali  ratione  continebatur 
I : 76.  Cordis  actio  adaucta  quum  longum  per  tempus 
continuata  esset,  facile  suspicio  moveri  potuit,  hypertro- 
phiam cordis  exsistere  potuisse,  quae  res  tamen  ex  cor- 
dis pondere  cum  corporis  pondere  comparato  certo  diju- 
dicari nequiit.  Etenim,  etiamsi  in  quinque  canibus,  in 
quibus  hunc  in  finem  pensationes  institutae  erant,  cordis 
ponderi  cum  corporis  pondere  in  universum  talis  inter- 
cessit ratio  1 : 99,  tamen  verisimilius  visum  est,  istud  pon- 
deris cordis  incrementum  ab  universali  macie,  quae  ad 
cor  minus,  pertinuerit,  repetendum  esse,  quum  praesertim, 
rnicroscopio  in  usum  vocato,  nullae  deprehendi  possent 
mutationes,  omnesque  fibrae  musculares  normam  seque- 
rentur. 


Quae  in  pulmonibus  inventa  sunt,  in  universum  cum 
iis,  quae  animalis  vivi  investigatio  docuerat,  congruerunt. 
Unica,  quae  apparuit,  mutatio  fere  quinque  locis  atelectasi 
afTeclis,  non  amplius  4'"  diametro  adaequantibus,  con- 
stitit. Quae  loca  vesiculis  emphysematosis  circumdata 
erant. 

Illa,  in  pulmonum  superficie  sita,  jam  inflari  non  po- 
tuerunt, dum  hoc  in  reliquis  pulmonum  partibus  facile  con- 
tigit. Neque  ulla  abnormis  sanguinis  distributio,  quam 
quidem  pulmonibus  inflatis  perfacile  cognoscere  licet,  ne- 
cjue  ullum  exsudationis  abnormis  productum  animadverti 
potuit,  qua  in  re  etiam  admonendum  videtur,  in  pulmo- 
nibus quoque  canum,  quorum  nervi  vagi  nunquam  fuerint 
laesi , partes  exiguas  atelectasi  affectas  reperiri.  Quae 
quum  ita  sint,  dubium  esse  nequit,  quin  affectiones  diver- 
sae, quas  pulmones,  nervis  vagis  dissectis,  offerre  solent, 
neutiquam  necessario,  sed  potius  minus  arcto,  quin  etiam 
fortuito  cum  hac  operatione  connexu  contineantur. 

IIoc  animal  contemplantibus  haud  exiguae  nobis  ob- 
jiciuntur difficultates  ad  observatas  respirandi  mutalatio- 
nes  unam  ex  multis  theoriis  adhibendi,  quae  tempore 
progredienle,  quod  ad  hunc  dissectionis  nervi  vagi  even- 
tum attinet,  in  medium  prolatae  sunt.  Namque  nec  statui 
potuit,  animal,  quamquam  respirationis  chemismo  sublato, 
tamen  in  vivis  mansisse,  nec  sententiam  a Fowelin  pro- 
positam accipere  licuit,  respirandi  processum  vi  adaucta 
procedere.  Omnium  primus  Fowelin  nervi  vagi  ad  acidi 
carbonici  excretionera  vim  et  effectum  examinavit,  idque 
illorum  physiologorum  sententias  dijudicaturus,  qui,  uti 


Dupuytren  et  Dupuy3),  Provengal4)  et  C le- 
nient5), certam  post  nervos  vagos  dissectos  mortem  a 
respirationis  chemismo  vel  turbato  vel  sublato  repeten- 
dam censebant.  Qua  in  re  Fowelin  sibi  persuasit,  ani- 
malium mortem  tali  modo  explicari  non  posse,  quoniam, 
nervis  vagis  intersectis,  acidi  carbonici  excretio  non  mi- 
nueretur, sed  e contrario  incresceret.  Cujus  rei  causam  in 
eo  repositam  esse  existimat,  quod,  cordis  actio  quum 
adaucta  sit,  pulmonibus  plus  sanguinis  subvehatur,  dum 
respondens  gasorum  vicissitudo  spiritibus  profundioribus 
ductis  efficiatur. 

Attamen  major  sanguinis  copia  solummodo  tamdiu 
pulmonibus  subvehitur,  quamdiu  praeter  auctam  pulsuum 
frequentiam  etiam  major  pressus  lateralis  (Seitendruck) 
observatur,  quem  tamen  perbrevi  tempore  rursus  deminui 
satis  constat  *).  Altera  ex  parte,  quod  ad  mutatos  respi- 
randi motus  attinet,  si  sententiam  illam  cum  observationi- 
bus a Vierordt6)  institutis  comparaveris,  num  re  vera 
gasorum  in  pulmonibus  vicissitudo  tantopere  adaucta  sit, 
satis  dubium  est.  Attamen,  etiamsi  acidi  carbonici  ex 
sanguine  excrclionis  conditiones  physicae  adauctae  exsta- 
rent, tamen  aucta  hujus  gasi  formatio  plures  per  hebdo- 

3)  Physiologisclie  Desultato  der  Viersecliouen  der  ncuen  Zeit.  P.  \V. 
Lund.  Kopenliagen  1825. 

4)  Ibidem. 

5)  Comples  rendues  1850.  Deu.*.  sem.  p.  289. 

Confer : Experimenta  de  ratione  inter  pulsus  frequentiam,  sanguinis 
pressionem  lateralem  et  sanguinis  fluentis  celeritatem  obtinente.  E.  Lenz. 
Dissertat,  inaugural.  Dorpati  Livon.  1853.  — Ludwig:  Lelirbucli  der  Phy- 
siologie  des  Menschen.  Bd.  II,  pag.  128  et  sqq. 

0)  Physiologie  des  Alliniens , mit  besondorer  Iliiclcsiclit  auf  die  Aus- 
sclieidung  der  Kohlensaure,  von  Cari  Vierordt.  Karlsruhe  1845. 


mades  continuata  aliter  animo  fingi  non  posset,  nisi  prae- 
sente simul  majore  materiarum  calorem  producentium  oxv- 
dalione.  Quae  materiarum  earum  incrementa  non  tantum 
a subvectis  nutrimentis  ortum  habere  possent , sed,  macie 
progrediente,  ab  ipsius  corporis  substantia  repetenda  fo- 
rent, iisque  in  casibus,  in  quibus  animalia  nihil  cibi  assu- 
munt, materiarum  vicissitudinem  eum  in  modum  commu- 
tari necesse  esset,  ut  typica  gasorum  respiratione  produc- 
torum copia  abnormem  in  modum  aucta  esset.  Qua  in 
re  tamen  necessarium  foret,  corporis  temperiem  inde  de- 
pendentem convenienter  augeri;  verumtamen  jam  illud  mo- 
mentum, quod  animal  tam  manifesto  frigore  correptum 
erat,  illis  contradicere  videbatur.  Neque  non  temperiei 
definitiones  in  ejusmodi  animalibus  a Wundt7),  Nasse8) 
atque  a me  ipso,  quantum  fieri  poterat,  institutae  corpo- 
ris temperiem  posterioribus  temporibus  deminui  ostende- 
runt, dum  primis  viginti  quattuor  post  operationem  horis 
ejus  incrementa  in  observationem  venerunt.  Quas  ob  cau- 
sas haud  immerito  videbatur  suspi?io  moveri,  Fowelin 
experimenta  a se  suscepta  nimis  universalem  in  modum 
interpretatum  esse,  quo  etiam  accessit,  quod  Fowelin  in- 
sultus operativi  in  nervorum  dissectione  simul  praesentis 
effectum  non  satis  respexit,  qui  tamen,  quantum  obser- 
vationes a Lehmann9)  institutae  docuerunt,  jam  inflam- 
matione reactiva  primo  post  operationem  tempore  acidi 
carbonici  excreti  copiam  augere  potest. 

7)  >1  u 1 1 e r ’ s Archiv  fttr  Anatomie.  Jalirgang  1855.  pag.  269  et  sqq. 

8)  1.  c. 

9)  Lehrb.  der  pbysiologischee  Chern.  2te  Auli.  Bd.  111.  Leipzig  18f>3. 
pg.  329  et  sqq.,  et  VirchoW:  Pathologie  uml  Therapie.  Bd.  I,  pag.  70. 


Quantae  dignitatis  hujus  excreti  disquisitio  maxime 
iis  in  animalibus  sit,  in  quibus  vulnerationis  praeter  ner- 
vos dissectos  factae  jam  non  animadvertantur  sequelae, 
facile  est  intellectu,  atque,  etiamsi  cognita  non  sit  gasorum 
copia  ab  animali  a me  observato  statu  normali  excreto- 
rum, tamen  hujus  excreti  definitio  nobis  potestatem  fecisset 
conclusiones  idoneas  efficiendi.  Attamen,  dum  praepa- 
rando atque  instituendo  respirationis  apparatu  occupatus 
eram,  subita  animalis  mors  ingruit,  quo  factum  est,  ut 
mihi  ad  aliorum  animalium  pervestigationem  confugiendum 
esset,  ex  quibus  mihi  canes  in  promptu  erant. 

Caput  secundum. 

Experimenta  de  acidi  carbonici  excretione. 

(Quaestioni  propositae  satisfacturus  sum  experimentis 
susceptis,  quippe  in  quibus  ita  egerim,  ut  primo  in  ani- 
mali sano,  deinde,  utriusque  lateris  nervo  vago  dissecto, 
acidi  carbonici  excretionem  definirer^.  Porro,  ut,  quan- 
tum vulneratio  valeret,  cognoscerem,  acidi  carbonici  ex- 
creti copiam  vulnere  collo  illato,  nervo  tamen  non  dis- 
secto, commutatam  comparavi ; ac  denique  animal  unum 
idemque  et  statu  sano  et  vulnere  inflicto  et  nervis  po- 
stea in  vulnere  dissectis  investigavi. 

Apparatus,  quo  usus  sum,  secundum  easdem  con- 
structus erat  leges,  atque  ille,  quem  Fowelin  et  delinea- 
vit  et  descripsit.  Inclusum  est  animal  caveae,  cujus  spa- 
tium litr.  133,05  aequabat.  Aeris  recentis  quantitas, 
quae  experimento  durante  animali  per  arcae  aperturam 


subvehebatur,  inter  litr.  36  et  45  variata,  in  singulis 
experimentis  accurate  est  definita,  aspiratore,  quo  simul 
aer  consumptus  per  tubulorum  systema  perducitur,  gra- 
dibus distincto  in  usum  vocato.  Tubulis  hisce,  primo  ope 
acidi  sulfurici  calciique  chlorati  aqua  amota,  acidum  car- 
bonicum  excipiebatur  primum  kali  caustici  liquore,  deinde 
kali  caustico  sicco,  id  quod  omnino  est  necessarium,  quo- 
niam aer  siccatus  ex  kali  caustici  liquore  aquae  particu- 
las aufert.  Kali  caustico  et  ante  experimentum  et  post 
pensato,  quot  acidi  carbonici  grammata  adsint,  compe- 
ritur. Acidi  carbonici  copia  experimento  finito  in  cavea 
relicta,  certa  aeris  copia  eodem  temporis  momento,  quo 
experimento  finis  imponitur,  in  gasometrum,  quod  in  ipsa 
cavea  inest,  inducta,  constituitur.  Hac  in  re  ea  quoque 
cautione  usus  sum,  ut  tubulo,  per  quem  aer  in  gasometri 
campanam  perveniebat,  alterum  tubulum  tribus  ostiis  in- 
structum ita  affigerem,  ut  ex  omnibus  intra  caveam  aeris 
stractis  aliquantulum  ejus  peteretur,  id  quod  ob  majus 
acidi  carbonici  pondus  specificum  non  omittatur  oportet. 
Aer  ne  aufugeret  ex  hoc  gasometro  in  ipsa  cavea  insti- 
tuto, oleum  raporum  adhibitum  est,  qua  re  totum  caveae 
spatium  Iitris  11,23  deminutum  est. 

Jam  longiores  in  disquisitionibus  meis  progressus 
feceram,  quum  professor  Bidder  commentationem  a 
Yalentin  10)  de  eadem  quaestione  nuperrime  publici 
juris  factam  mecum  communicavit.  Maximiae  mihi  laetitiae 
fuit,  quod  in  experimentis  a viro  docto  in  medium  pro- 


10)  Die  Einfliisse  tler  Vaguslahmung  anf  die  I.ungen-  tind  die  Ha.utaus- 
dunstung,  Yon  G.  Valenti».  Frankfurt  n.  M.  1857. 

latis  idem,  quod  mihi  ipsi  proposueram,  consilium  reperi, 
quamquam  Valent  in  ipse,  quibus  causis  adductus  ita 
egerit,  non  explanat.  Ceterum  haec  experimenta  secun- 
dum aliam  facta  sunt  methodum,  qua  ratio  acido  carbonico, 
nitrogenio,  oxygenio  et  aquae  in  aere  exspirato  contentis 
intercedens,  analysibus  eudiometricis  comparatis,  definitur. 
Valenti  n11)  methodo,  quam  Fowelin  atque  ego  se- 
cuti sumus,  crimini  vertit,  quod  usu  olei,  quo  acidum  car- 
bonicum  absorbeatur,  erroribus  causa  afferatur;  verum  ta- 
men,  uti  professor  C.  Schmidt,  vir  illustrissimus,  affir- 
mat, acidi  carbonici  absorpti  copia  tam  exigua  est,  ut, 
si  id  agitur,  ut  numeros  relativos  obtineas,  erjor  oriri 
nequeat.  Praeterea  ab  errore  tali  eo  tutus  esse  videbar, 
quod  oleum,  pluribus  explorandi  causa  experimentis  insti- 
tutis, hoc  gaso  magnopere  impraegnatum  esse  necesse 
erat.  Quod  ad  acidi  carbonici  copiam  definiendam  atti- 
net, apparatus  iste  omnibus  postulatis  satisfacit,  quo 
adde,  quod  multo  capacior  est  apparatu  a Valenlin 
adhibito.  , 

Corporis  pondere  ab  apparatus  capacitate  deducto, 
qua  in  re  singula  animalis  kilogrammata  singulis  litris 
abris  paria  habebantur,  animalibus  in  singulas  horas  aeris 
copia  ad  respirandum  suppeditabatur  numero  medio  li- 
trarum  157,28,  atque  acidi  carbonici  in  aere  cubiculari 
copia  numero  medio  in  milenas-  litras  grammatum  5,6595 
fuit.  Corporis  pondus  brevissimo  ante  ipsum  experimen- 
tum tempore  definitum  est , atque , experimento  finito,  , 
quidquid  urinae  faecumque  evacuatum  fuerat,  deductum. 


11)  1.  c.  pag.  114. 

Variationes  copiae  excretae  acitl.  carbonic.  cibis  in- 
vectis effectas  optime  milii  videbar  eo  praecavere  posse, 
ut  animalibus  cibi,  ex  carnium  grammatis  3 — 400  con- 
stantes, semper  demum  experimento  ad  finem  adducto, 
neque  vero  mane  diei,  quo  experimentum  facturus  essem, 
porrigerentur.  Acid.  carbonic.  excreti  copia,  quam  hoc 
modo  obtinui,  prope  ad  eam  ‘quantitatem  accedit,  quam 
animalia  statu  jejuno  excernunt  , id  quod  maximi  momenti 
est,  quoniam  tempore  saltem  nervorum  dissectioni  proximo 
nulli  ingeruntur  cibi. 

Experimenta  quinque  in  canibus  instituta  tales  nobis 
eventus  praebuerunt,  quos  tabulae  subjunctae  nobis  pro- 
ponunt. 


\ • . - ■ 

Prima  experimentorum  series.  Canis  mas. 

]i  aro  metri  status 
Mm. 

Thermometri  status 
0 R. 


Corporis  pondus  kilogramm. 
definitum. 


Numerus  pulsuum  intra 
sexagesimam. 


Numerus  spirituum  intra 
sexagesimam. 


Quantum  temp.  experimen- 
tum duravit. 


Copia  acidi  carbouici  in 
aero  aspirato. 


Copia  acidi  carbonici  in  por- 
tione aeris  in  cavea  relicta. 


Copia  acidi  carbonici  durante 
experimento  excepti  computata. 

Copia  acidi  carbonici  deducta 
ejusdem  acidi  ex  aere  cubicu- 
lar.  excepti  quantit. 

Copia  acidi  carbonici  in  horas 
singulas  excreti  computata. 

Copia  acidi  carbouici  singulis 
kilogrammatis  animalis  in  sin- 
gulas horas  excreta.  | 

Adnotationes  ad  tabulas . 

Canis  primae  experimentorum  seriei  adhibitus , ope- 
ratione facta  d.  mens.  Oct.  22. , usque  ad  diem  m.  Oct. 
24.  pro  rata  parte  bene  se  habuit,  cibosque  assumere 
conatus  est,  quod  tamen,  q.uum  omnia,  quae  sumpserat, 
vomitu  emitterentur,  ei  non  successit.  Mors  ejus  nocte 
inter  diem  m.  Oct,  24.  et  25.  interjecta  subito  atque  ex 
improviso  ingruit.  Nervi  sympathici  dissecti  sequelae  us- 
que ad  muci  ex  conjunctiva  secretionem  adauctam  pro- 
gressae fuerant.  Cadavere  animalis  secto,  pulmones  hy- 
peraemia  excellebant,  atque  loca  nonnulla  atelectasi  affecta. 
Lobus  inferior  sinister  indolem  lieni  similem  ostendebat, 
qui  lobus  omnino  aeris  expers  atque  in  superficie  quasi 
plicatus  apparuit.  Neque  omittendum  videtur,  ventriculum 
contractum  fuisse,  quo  factum  est,  ut  tractus  intestinalis 
similitudinem  referret, 

Canis,  quo  in  secunda  experimentorum  serie  usus 
eram,  graviores  operationis  sequelas  obtulit.  Dispnoe 
summos  ei  efficiebat  cruciatus,  ita  ut  inspirationes,  omni- 
bus musculis  magnopere  intentis,  oris  angulis  longe  re- 
tractis, fierent.  Ciborum  appetitu  omnino  deficiente  ani- 
mal ante  alacerrimum  jam  segne  timidumque  se  exhibuit; 
quo  accessit,  quod  vehemens  sanguinis  ad  capitis  inte- 
gumenta congestio,  qua  haec  integumenta  manifesto  tu- 
mefacta erant,  et  oculi  semioperti  animalis  adspeclum  in- 
signem in  modum  commutabant.  Die  m.  Oct,  30.  expe- 
rimentum respiratorium  tertium  jam  parabatur,  quum  mor- 
tis appropinquantis  symptomata  in  conspectum  venere, 


Tota  oris  membrana  mucosa  colore  valde  cyanotico  tincta, 
animal,  velut  tussiens,  vehementissimos  exspirandi  motus, 
sono  quodam  rauco  comitatos,  edebat.  Equidem,  quum 
suspicarer,  corpus  alienum  in  larynge  haerere,  pressu  ad 
posteriorem  ejus  parietem  exhibito  faucibusque  digito  im- 
misso, titillatu  auxilium  afferre  conabar.  Attamen  neque 
vomitus  exsistit  neque  corpus  alienum  provenit.  Hora 
dimidia  circumacta,  mors  secuta  est. 

Cadaveris  sectione  instituta,  in  pulmonibus  praeter 
mutationes,  de  quibus  mentionem  jam  fecimus,  loca  quae- 
dam, miliarum  vel  pisorum  magnitudinem  aequantia,  omnia 
pneumoniae  stadia  offerentia,  adfuerunt,  ita  ut,  micro- 

* N 

scopio  in  usum  converso,  gradus  diversissimos  trans- 
mutationis exsudati  in  pus  persequi  liceret.  Hoc  primum 
erat  experimentum,  quo  in  cane,  nervis  vagis  dissectis, 
ejusmodi  commutationes  'invenirentur;  verumtamen,  quam- 
vis disquisitione  ope  microscopii  diligenter  facta,  non  con- 
tigit, ut  aut  ciborum  partes  in  vias  aeriferas  delatae  aut 
epitelium  lamellosum  inveniretur.*) 

In  cane  tertiae  experimentorum  seriei  adhibito  die 
m.  Nov.  15.  tracheLOtomia  facta  est,  quia  tum  magnitudine 
sua  tum  propter  perpetuam  pulsuum  spirituumque  frequen- 
siam  aptissimus  videbatur  experimento,  quo  respirandi  mo- 
tuum commutatio,  nervis  vagis  irritatis,  ope  kymographii  ob- 

*)  Adnotatio.  Do  pulmonum  post  nn.  Vagos  dissectos  affectionibus, 
quae  ol.  Arnsperger  in  medium  protulit,  cum  iis,  quae  ipse  iu  animalium 
sectionibus  inveni,  comparare  non  potui,  quia  vol.  IX.  ephemeridum  Vir- 
chowii,  quo  auctoris  illius  observationes  continentur,  casu  perditum  erat, 
atque  ex  iis,  quae  in  annalibus  Schmidtii  (Jahrbiicher  der  in-  und  ausliiu- 
dischen  gesammten  Medicin , Jahrgang  1856  JY?  7 pag  18)  hac  de  re  relata 
sunt,  non  ipsae  observationes , sed  tantum  sententiae  inde  deductae  lectori 
offeruntur,  quae  sententiae  praeterea  ab  opinionibus  antea  prolatis  parum  dif- 
ferre videntur. 


23 


servaretur  Die  in.  Nov.  16.  idem  iteratum  est  experimen- 
um,  in  quo  tamen,  nervis  in  vulnere  jam  conglutinato 
denudatis,  oannulaque  iterum  illigata  in  tracheam,  cujus 
apertura  suturis  ad  conterminam  colli  cutem  affixa  erat, 
tantum  excitatum  est  doloris,  eoque  respiratio  tantopere 
turbata  et  irregularis  facta  est,  ut,  quum  experimento 
continuato  nihil  videremur  successum  habituri  esse,  ani- 
mal strangulatione  cruciatibus  liberaremus.  Cadaveris 
sectio,  excepta  -universali  pulmonum  hyperaemia,  nihil, 
quod  a norma  discederet,  ostendit. 

Etiam  animal  quintae  experimentorum  seriei  adhibi- 
tum non  diu  in  vivis  servare  contigit.  Experimento,  quod 
die  m.  Nov.  22  factum  est,  ad  finem  perducto,  brevi 
tempore  suffocationis  appropinquantis  signa  apparuerunt, 
ita  ut  animal  morte  afficiendum  esse  videretur. 

.Jam,  si  acidi  carbonici  'excreti  copias  numero  medio 
in  singula  animalium  kilogrammata  atque  in  horas  sin- 
gulas computatas  comparaverimus,  animal  in 
exp.  I sanum  0,961  utroque  nervo 

vago  dissecto  1 ,026  gramm.  acidi  carbon. 

exp.  II  „ 1,193  „ „ 1,492  

exp.  III  „ 0,89  „ „ 0,999  „ „ „ 

exp.  V „ 0,81  „ „■  1,135'  ,,  „ „ 

praebuit. 

1 \ 

Quae  quum  ita  sint,  dubitari  non  potest,  quin  hujus 

excreti  copia  nervis  dissectis  adaucta  sit;  quae  incrementa 
tamen  non  soli  nervorum  actioni  sublatae  adscribere  licet, 
quoniam  sola  vulneratio,  nervis  non  laesis,  eundem  even- 
tum habuit.  Namque  numero  medio  acid.  carbonic.  ex- 
creti copia  in  singula  animalis  kilogrammata  et  in  singu- 
las horas  in 

exp.  IV  animali  sano  1,211  vulnere  facto  1,585 

exp.  V.  „ „ 0,81  „ „ 1,066 

fuit. 

Quodsi  rationem  comparaveris,  quae  excretae  acidi 
carbonic.  copiae  post  nn.  vagos  dissectos  et  post  vulnus 
sine  nervorum  dissectione  illatum  intercedit,  posteriore  in 
casu  majorem  acidi  quantitatem  excretam  esse  cernas; 
namque,  nervis  vagis  dissectis,  copiae  excretae  incre- 
menta 21,2  ¥°y,  vulnere  illato  30  adaequant.  Jam 
hinc  concludi  potuerit,  nervis  dissectis,  acidi  carbonici 
excretionem  minui;  verumtamen  in  experimento  quinto,  in 
quo  ex  vulnere  colli  acidi  carbonici  excreti  copia  jam 
adaucta  erat,  nervis  postea  in  vulnere  intersectis,  37  post 
operationem  sexagesimis  transactis,  copiae  excretae  in- 
crementa apparuerunt,  dum  quantitas  'post  horas  24  ex- 
creta minorem  certe  se  praebuit. 

Quae  incrementa  ab  initio  observata  nullo  modo  for- 
tuita sunt,  quoniam  statim  post  operationem  maxima 
fuerunt.  Similis  experimenti  tertii  a'  Fowelin  instituti 
eventus  fuit;  nec  non  in  numeris  a Valentin  prolatis, 
siquidem  experimenta  singula  neque  vero  numeros  me- 
dios inde  deductos  perlustraverimus,  acidi  carbonici  copia 
pro  rata  parte  maxima  statim  post  operationem  excreta 
esse  cernitur,  ita  ut  etiam  cordis  actio  mutata,  aeris  copia 
sat  magna  pulmones  penetrante,  non  omni  effectu-  carere 
vid6atur.  Cui  sententiae  illud  quoque  momentum  favet, 
quod,  quemadmodum  et  Valentin  observavit  , vulnere 
solo  illato,  maxima  acidi  carbonic.  quantitas  demum  post 
horas  24  excernitur. 

Quodsi  comparatio  copiarum  acidi  carbonici  excreti 
numero  medio  prolatarum  nos  edocet,  in  experimentis  a 

a me  institutis,  nervis  intersectis,  acidi  quantitatem  ad- 
auctam esse , ejus  rei'  causa  ex  parte  altera  in  vulnera- 
tionis effectu,  ex  altera  in  eo  est  reposita,  quod  nullum 
animalium  experimentis  adhibitorum  amplius  triduum  in 
vivis  mansit.  Animalia  si  longius  per  tempus  obser- 
vare licuisset,  mihi  non  videtur  dubium  esse,  quin  demi- 
nuta acidi  carbonici  excretio  apparitura  fuerit,  id  quod 
jam  experimenta  primum  quintumque  nos  suspicari  jubent. 
.Ejusdem  conclusionis  efficiendae  jus  exp.  III  a Fowelin 
factum  nobis  suppeditat,  in  quo,  animali  per  dies  quinque 
operationi  superstite , quamvis  acidi  carbonic.  excre- 
tio primis  horis  incrementa  ceperit , tamen  copiae  ejus 
ante  operationem  et  post  excretae  numero  medio  tali  in- 
ter se  ratione  continentur  7,981  : 6,977.  Cum  qua  nu- 
merorum mediorem  ratione  Valentin  quoque  experimen- 
torum, quibus  quattuor  cuniculos  adhibuit,  eventus  con- 

gruisse  affirmat,  quibus  quidem  cognitum  est,  acidi  car- 
bonici excretionem  inde  ab  illo  temporis  momento , quo 
nervos  vagos  dissecueris,  deminui,  qua  in  re  nihil  inter- 
erat, utrum  nervi  extemplo  in  vulnere  dissecarentur  an 
postea.  Copiae  acidi  excreti  incrementa  ab  initio  obser- 
vari non  potuerunt,  qua  re  experimentorum  a Valentin 
susceptorum  eventus  ab  omnibus  adhuc  nobis  cognitis 
differunt.  Etenim  Nasse12)  quoque,  quum  experimenta 
in  cane,  quattuor  hebdomades  bperationi  superstite  diver- 

sis  intervallis  instituisset,  primo  acidi  carbonici  excretio- 
nem augeri,  deinde  minui  observavit. 

Quae  differentia  num  forte  in  animalium  experimentis 
adhibitorum  diversitate  quaerenda  sit,  equidem  pro  certo 


12)  1.  e. 

statuere  non  ausim,  quamquam,  nervi  sympathici  dissectione 

in  canibus  simul  cum  nervorum  vagorum  sectione  facta, 
, * 

rem  ita  se  habere,  verisimile  est;  nam  temperiei  capitis 
incrementa  tieri  non  possunt,  nisi  oxydatioue  adaucta. 
In  canis  secundae  experimentorum  seriei  adhibiti  naso 
temperiem  8,8°  C.  auctam  observavi,  quippe  quae  ab  28,8° 
ad  37,6°  adscenderet.  In  uno  quidem  experimento  a 
Valentin  1S)  facto,  quum  praeter  nervos  vagos  etiam 
utriusque  lateris  n.  sympathicus  persectus  esset,  acidi  car- 
bonici  excretio  deminuta  apparuit;  attamen  hoc  experi- 
mento non  videmur  sine  dubitatione  quadam  uti  posse, 
quoniam,  summae  dvspnoes  symptomatibus  praesentibus, 
per  sexagesimas  57,5  proxime  ante  ipsam  mortem  anima- 
lis est  institutum. 

Copiae  acidi  carbonici  excreti  incrementa  per  speciem 
tantum  cum  nervi  vagi  dissectione  contineri,  jam  comme- 
moravimus. Decrementa  autem  quod  fiunt,  simplicissime 
ex  nutritione  commutata  repetendum  videtur  ; namque  non 
modo  ratio  nutrimenta  recipiendi  manca  est,  verum  etiam 
eorum  concoctio,  si  non  ex  loto  sublata,  certe  minus  per- 
fecta est,  quam  statu  normali.  Quas  vicissitudinis  gaso- 

rum  variationes  Nas-se  ex  pulmonum  statu  deducendas 
esse  censet,  qua  in  re  incrementa  tam  diu  durent,  quaindiu 
pulmonum  hvperaemia  adsit,  decrementa  autem  incipiant, 
simul  atque  exsudatio  initium  ceperit. 

In  casu  a Nasse  observato  iterum  incrementa 
apparuerunt,  quae  exsudati  resorptione  provocata  esse 
vir  clarissimus  judicat.  Yerumtamen  haec  explicatio  non 
omni  in  casu  pro  rata  videtur  habenda  esse,  quia  neque 


13)  i.  c.  pag.  75. 

hic  affectionis  pulmonum  decursus  necessarius  est,  neque 
seruper  pulmones  affecti  cernuntur,  id  quod  Nasse  14) 
ipse  non  solum,  quod  ad  inflammationem  attinet,  consen- 
tit. verum  etiam  haec  adjicit:  „Eine  AnfUllung  der  Bronchien 
mit  Schleim  habe  ich  auch  selbst  nicht  bei  frlih  gestor- 
benen  Hunden  gefunden.“ 

Quod  post' decrementa  iterum  acidi  carbonici  excreti 
copia  major  exstiterat,  simplicius  inde  est  repetendum, 
quod  animal  paullatim  plus  glutire  didicerit,  ideoque  cor- 
poris nutritio  melius  processerit. 

Valent  in  praeter  acidi  carbonici  exhalationem  demi- 
nutam plus  oxygenii  cbnsumi  observavit,  qua  fe  sensim 
sanguinis  mixtionem  talem  oriri  suspicatur,  qua  animalia 
vel  minimis  noxis  agentibus  pereant15). 

Illam  vero  rationem  abnormem  inter  acidi  'carbonici 
exhalationem  et  oxygenii  consumpti  copiam  a mutatis 
respirandi  motionibus  dependere  existimat,  utpote  quae, 
nervis  vagis  intersectis,  indolem  respirationi  oppressae 
peculiarem  accipiant.  At  alterum  quoque  respiciendum 
videtur  momentum,  quo  ista  ratio  abnormis  necessario 
provocatur.  Valentin  enim  in  cuniculis  experimenta 
instituit,  qui,  uti  animalia  herbivora,  statu  sano,  ex  acidi 
carbonici  excreti  comparatione  minorem  oxygenii  copiam 
consumunt,  quam  carnivora.  Itaque,  utriusque  lateris  nervo 
vago'  persecto,  haec  animalia,  quo  minus  ciborum  assu- 
munt, eo  propius  ad  carnivora  accedunt,  et,  quanto  plus 
albuminatum,  uti  telae  conjunctivae,  substantiae  muscula- 
ris etc.,  praeter  adipem  in  corpore  contentorum  ad  calo- 


14)  l.  c.  pag.  379. 

15)  I.  c.  pag.  126. 


rem  servandum  adhibetur,  tanto  magis  ratio  acido  car- 
bonico  excreto  cum  oxygenio  recepto  intercedens  ita  mu- 
tatur, ut  oxygenii  plus  recipiatur. 

Quam  rerum  conditionem  num  Yalentin  respexerit, 
equidem  dijudicare  non  audeo,  quia  in  commentatione 
ejus  supra  laudata  ejus  rei  nulla  mentio  infertur. 

Quodsi  omnia  comprehenderimus,  quae  observatio  de 
nervi  vagi  ad  respirationis  chemismum  efiectu  docuit,  ad 
augendam  acidi  carbonici  statim  post  nervos  dissectos 
excretionem  mutata  cordis  actio  valere  videtur,  qua  gaso- 
rum "vicissitudo  celerior  adjuvetur.  Brevi  tempore  autem 
acidi  carbonici  excreti  copiae  minuuntur,  id  quod  ex  nu- 
tritione  turbata  pendet,  qua,  substantiarum  respirando  ne- 
cessariarum copia  justo  minore  subvecta  et  in  sanguinem 
conversa;  partes  telas  constituentes  ipsae  consumuntur, 
ita  ut  macies  magis  magisque  augescens'  exoriatur. 

Nervis  vagis  paralysi  correptis,  vim  quandam,  qua 
materiarum  vicissitudo  inhibeatur,  desinere,  ita  ut  aucta 
materiarum  corporis  consumptio  exsistat,  uti  auctores  non- 
nulli recentissimi  opinantur,  ex  nulla  observationum  hucus- 
que prolatarum  concludi  potest.  Namque  Nasse  excre- 
tas ureae  copias  non  accrescere  invenit,-  quae  res  cum 
minuta  acidi  carbonici  copia  in  ejusmodi  animalibus  obser- 
vata congruit.  Haec  quidem  ad  canes  referuutur  ; in  cu- 
niculis autem,  nervis  vagis  paralysi  affectis,  quamquam 
acidi  carbonici  excretione  minuta,  tamen  pro  rata  parte 
major  ureae  copia  excerni  potuit,  ex  qua  tamen  neuti- 
quam  concludere  licet,  materiarum  in  organismo  mutatio- 
nem praeter  normam  adauctam  esse. 


f’  * ‘ i’  rapui  tertium. 

De  respirandi  motibus  nervis  vagis  dis- 
sectis. 

Ex  eodem  temporis  momento,  quo  nervi  vagi  inter- 
secantur, spirituum  numerus,  quemadmodum  inde  ab 
disquisitionibus  E mmertia  n i s 1 5)  diversorum  animalium 
observatio  coarguit,  fere  parte  tertia  deminuitur;  attamen 
singulorum  spirituum  contentio  non,  uti  Emmert  con- 
tendit, ad  exspirationem,  verum  etiam  ad  inspirationem 
pertinet,  quae  quidem  semper  thoracis  musculis  simul 
agentibus  efficitur,  qui  aut  unft  cum  diaphragmate  con- 
trahuntur aut  hujus  contractionem  sequentes  ejus  actionem 
non  sufficientem  adjuvare  videntur.  Exspiratio  insignem 
in  modum  inspirationem  celeritate  superat,/  nec  nisi  cer- 
tis quibusdam  rerum  conditionibus  a norma  recedere  vide- 
tur,  ita  ut  etiam  manifestae  tussiendi  motiones  eveniant 
(conf.  adnot.  ad.  exp.  II.  pag.  20). 

Ad  quam  respirationis  abnormitatem  explicandam  com- 
plures sententiae  inter  se  quam  maxime  discrepantes  prola- 
tae sunt,  id  quod  eo  minus  miratioins  movet,  quia  scrutato- 
rum alii  deminutum  spirituum  numerum,  alii  eximiam  respi- 
randi contentionem  in  primis  respexerunt.  Quarum  via- 
rum ulraque  ad  totum  phaenomenon  plane  cognoscendum 
nos  perducere  potest,  prout  aut  respirationem  profundio- 
rem spirituum  numerum  deminutum  compensare  credide- 

rimus,  aut  frequentiam  spirituum  minorem  ex  musculorum 


15")  Archiv  fur  Phyaiologie  von  Reil  unii  Autemiotl).  Bii.  IX.  Jalwg. 
1809.  pag.  380  et  401. 

fatigatione,  in  obstaculis  majoribus  superandis  orta,  repe- 
tierimus. 

Ejusmodi  obstaculum  rimae  glottidis  coarctatio  post 
nervorum  vagorum  dissectionem  exoriens  existimata  est, 
qua  in  re  ligamenta  vocalia  valvulae  ad  instar  inspiratio- 
nis fluxum  retardent.  Verumtamen  observationibus  a 
Traube  1(5)  institutis  omni  Qxemplum  est  dubitatione, 
hunc  explicandi  modum  parum  sufficere.  Etenim  neque 
coarctatio  rimae  glottidis  semper  nervorum  vagorum  dis- 
sectionem sequitur,  neque  ejus  modi  coarctatio  aliunde 
et  re  vera  exorta  spirituum  numerum  minuit.  Praeterea 
quoque  rhythmus  normalis  tracheotomiA  neutiquam  re- 
stitui potest.  Qua  in  re  illud  quoque  momentum 

non  parvi  habendum  est,  quod,  ramis  recurrentibus  solis 
persectis,  respiratio  non  tantopere  retardatur,  sed,  hoc  ut 
eveniat,  truncum  nervi  vagi  intersecari  necesse  est. 

Tempore  posteriore  Wundt17)  phaenomeni  illius 
causam  ex  laryngis  et  bronchiorum  musculis  paralysi  af- 
fectis deducere  conatus  est,  quod,  nervi  vagi  effectu  mo- 
torio ad  pulmones  sublato,  externi  musculi  respiratorii 
pulmonum  functionem,  quae  aere  inspirato  longius  perdu- 
cendo et  distribuendo  consistat,  susciperent  necesse  foret, 
similiter  atque  prelum  abdominale  et  tractus  intestinalis 
motio  invicem  sese  adjuvant.  In  universum  jam  Em- 
ineri eandem  hac  de  re  sententiam  posuerat.  Pulmo- 
num musculos  functionem  exhibere  demonstraturus 


16)  Beitrage  zui'  experiinentellen  Pathologie  und  Physiologie  von 
Traube.  lleft  I.  pag.  95  et  seqq. 

17)  1.  c. 

W u n d t ex  perimentum  a V o 1 k m a n n 1 8)  factum  attulit, 
in  quo  quum,  trunco  nervi  vagi  irritato,  pulmonum  con- 
tractiones exstitissent,  Volkmann  conjectavit,  pulmonum 
musculos  in  rhythmicis  respirandi  motibus  partes  agere, 
idem  tamen  non  adjiciens,  utrum  in  inspiratione  an  in  ex- 
spiratione partem  haberent.  Jam  Hal  1 er  et  J o a n n es 
Mueller19)  pulmones  in  inspirando  ipsos  simul  agere 
dubitaverunt,  atque  secundum  investigationes  a Don- 
ders20)  instjtutas  vix  amplius  ambigi  potest,  pulmonum 
musculis,  dum  inspiratio  durat,  contractis,  aeque  magnum 
exoriturum  esse  impedimentum,  atque  e contrario  physica 
pulmonum  vis  elastica  eo  adjuvetur,  ita  ut  non  substan- 
tiae pulmonum  paralysis,  sed  spasmodica  ejus  contractio 
aeris  inspirati  propagationem  atque  distributionem  impe- 
diat, idque  fere  eum  in  modum,  quo  in  asthmate  spa- 
smodico id  fieri  statuere  solemus. 

Paralysi  pulmonum  exspirationi  impedimentum  objici, 
praeeunte  Emmert21),  animo  fingere  possimus,  quia, 
pulmonibus  ipsis  non  agentibus,  sola  eorum  compressione 
thorace  effecta , aer  neque  tam  celeriter  neque  tam  per- 
lecte amoveatur.  Ad  hanc  autem  pulmonum  functionem 
eorum  vis  elastica  jam  sufficit,  quae,  quamvis  paralysi 
facta,  perdurat;  id  quod  cum  observatione  illa  congruit, 


18)  Haiidubiterbuch  der  Physiologie  init  Riicksicht  auf  physiologisclie 
Patliologie.  Bd.  II.  Art.  Nervenphysiologie.  pag.  580. 

19)  Handbuch  der  Physiologie  dos  Menscheu.  ZueitesBuc.il.  4.  Aufl. 
pag.  270  et  Lund’s  Viviseclionen  etc.  pag.  243. 

20)  Zeitsclirift  fur  ralionelle  Medicin  von  Henle  und  Pfeufer. 
Nene  Folge.  Bd.  III.  pag.  293. 

£1)  1.  c.  pag,  414  et  415, 

non  aeris  exspirationem,  sed  potius  inspirationem  ob  ner- 
vos dissectos  impeditam  esse. 

Itaque  conatus,  causam  turbarum  respirationis  post 
nervos  vagos  dissectos  exorientium  e-  pulmonum  paralysi 
repetendi,  quam  praeterea  hujus  organi  nervis  sympathi- 
cis incolumibus  exsistere  necesse  foret,  successu  caruisse 
videntur.  Multo  minus  autem  illa  videtur  probanda  esse 
opinio,  spirituum  retardationem  atque  contentionem  pul- 
monibus exsudato  repletis  effici,  quoniam  neque  haec  tex- 
turae pulmonum  mutatio  semper  nervis  vagis  intersectis 
exsistit,  neque  ex  ea  respirationis  mutatio,  quam  memo- 
ravimus, pendere  posse  videtur.  E contrario,  quum  alio- 
quin  dyspnoe,  minuta  partium  pulmonis  respirantium  copia, 

9 

majorem  respirandi  frequentiam  provocet,  nervis  vagis  autem 
dissectis,  quamquam  pulmonibus  illius  generis  morbo  affectis, 
numerus  spirituum  deminuatur,  non  nisi  hoc  elucet,  quam 
gravissimas  partes  nervus  vagus  sustineat  in  illa  spirituum 
frequentia  commutanda.  Cujus  rei  argumentum  certum  in 
quibusdam  experimentis  a Traube22)  susceptis  quae- 
rendum est,  in  quibus,  vulneribus  penetrantibus  pectori 
illatis,  respirandi  frequentia  primo  adaucta  atque,  quum 
nervi  vagi  dissecti  essent,  extemplo  mullo  est  deminuta. 

Qua  de  causa  motionum  respirandi  commutatio  cum 
nervorum  vagorum  paralysi  eo  connexu  contineri  putanda 
est,  ut  prima  sublati  nervorum  effectus  sequela  frequen- 
tiae spirituum  deminutio  sit,  unde,  ut  satis  aeris  subveha- 
tur, necesse  est,  singulas  inspirationes  et  profundiores 


22)  Beilriige  zur  experuneutellen  Pathologie  und  Pliysiologie.  Heft 
II.  png.  142. 

esse  et  magis  intentas.  Ut  omittamus  opiniones  falsas,  quae 
et  antequam  Legallois,  motionum  respirandi  causam  in  medul- 
la oblongata  positam  esse,  invenit,  et  tempore  posteriore  de 
nervi  vagi  ad  respirandi  motus  vi  et  effectu  pervulgatae 
erant,  hoc  nervorum  cerebralium  par  videtur  inter  multos 
habendum  esse  nervos  sensitivos,  qui  reflexu  ad  respirandi 
motus  commutandos  valeant. 

Hanc  rationem  nervo  vago  cum  medulla  oblongata 
intercedentem  omnium  primus  Traube23)  experimentis 
confirmavit,  qui , quum  modicam  ad  centrales  nervorum 
illorum  dissectorum  fines  irritationem*  exhibuisset,  respi- 
randi motus  acceleratos  observavit,  irritatione  autem  ad 
certum  usque  gradum  adaucta,  respirandi  motus  sisti 
vidit,  idque  eo,  quod  musculi  reflexu  excitati  in  perpetua 
contractione  manebant  (inspiratio). 

Quibus  observationibus  ab  aliis  scrutatoribus  repe- 
titis etiam  prorsus  contraria  comperta  sunt,  ita  ut,  si  dis- 
quisitiones hac  de  re  institutas  perlustraveris,  omnes  qui- 
dem in  eo  congruere  cernas,  ut  irritationem  modicam 
motuum  respirandi  rhythmum  commutare  doceant,  attamen 
praeter  Traube  etiam  Eckhard24),  Snellen  et  Don- 
ders  2a),  Budge26)  et  ab  Helmolt27)  acceleratio- 


23)  Medicinische  Zeitung  von  dem  Verein  lur  Heilkunde  in  Preussen. 
Nr.  5.  Berlin  1847. 

JO„  Eckhard,  Grumlziige  der  Physiologie  des  Neivensystems.  nag. 

136.  Giessen  1854. 

2o)  Schmidfs  JaHrbiicher,  Jahrgang  1855.  Nr.  8.  (Tlieile  ) 

-6)  l eher  die  reflectorischen  BeziehUngen  des  Nervus  vagus  zu  den 
inotnrisclien  Nerven  der  Athemmuskeln.  Inauguraldissertation.  Giessen  1856. 

,Q.p  27)  Speciol le  Physiologie  des  Menschen,  6.  Auli.  pag.  303  et  seq. 

nem,  contra  ea  K o e 1 1 i k e r et  M u c 1 1 c r 2 8)  retardationem 
observasse  cognoscas. 

Neque  minus,  quando  respiratio  sistatur,  observatio- 
nes virorum  doctorum  inter  se  differunt,  quum  Traube, 
Budge,  Koelliker,  Muellcr,  S ne II  en  et  Donders, 
durante  inspiratione,  Eckhard,  dum  exspiratio  fiat,  id 
evenire  contendant. 

Ab  Ile  Imo  It,  quo  momento  respiratio  sistatur  eruere 
conatus,  pressum  sanguinis  eo  mutatum  ope  kymograpnii 
examinavit,  atque,  durante  inspiratione,  respirationem  ces- 
sare concludit,  idem  tamen  affirmans,  se  phaenomenon 
illud  etiam  in  exspiratione  observasse. 

Solos  nervorum  dissectorum  fines  periphericos  Koelli- 
ker et  Mu  ell  er  irritaverunt,  nullum  tamen  disquisitionum 
suarum  certum  eventum  adepti. 

Quum  igitur  tanta  his  de  rebus  virorum  eruditorum 
dissensio  sit,  in  experimentis,  quae  expositurus  sum,  id 
maxime  nobis  agendum  fuit,  ut,  quae  ipse  observassem, 
proferrem ; namque  facile  est  intellectu,  nervi  vagi  ad  re- 
spirationem effectum  diversis  modis  dijudicandum  esse,  si 
ejus  irritatione  aut  respiratio  acceleretur  atque  'in  inspi- 
ratione sistatur,  aut  retardetur  atque  in  exspiratione  ces- 
set. Priore  enim  in  casu  respirandi  motus  reflexu  com- 
mutatur, quum  nervi  vagi  irritatio  medullae  majorem  im- 
pulsuum vim  afferat,  qua  inspirationum  numerus  augea- 
tur; in  posteriore  autem  nervus  vagus  ad  medullae  actio- 


28)  Bericht  Uber  ilie  wiilireml  (ter  Sommersemester  1853  und  1854  in 
der  physiologischen  Anslalt  der  Universitiit  Wtlrnburg  nngestellten  Versuclie. 


nem  inhibendam  valeat  necesse  est,  qua  in  re  tamen  sta- 
tuendum foret,  respirationem  exspiratione  passiva  cessare. 

Caput  quartum. 

* 

Experimenta  de  mutatione  respirandi  mo- 
tuum nervis  vagis  irritatis. 

* 

Experimenta  hunc  in  finem  suscepta,  ut  de  hac  con- 
troversia meas  ipsius  observationes  colligerem,  canibus  feli- 
busque et  cuniculis  atque  vitulo  uno  adhibitis,  tali  modo 
facta  sunt. 

Omnium  primum  animalia  tinctura  opii  simplice  vel 
in  venam  jugularem  externam  vel  in  venam  cruralem  in- 
jecta consopiebam.  Quae  narcosis  et  omni  caret  peri- 
culo et,  drachma  tincturae  in  canibus  felibusque  adultis 
adhibita,  unam  in  horam  sufficit.  Cuniculi  sopiti  non  sunt. 
Memorata  dignum  est,  quod  tincturae  opii  copia  sexies 
major  in  felium  ventriculum  invecta  effectum  sopientem 
non  exhibuit, 

• % 9 

Quibus  rebus  antea  peractis,  nervi  incisione  in  me- 
diam colli  lineam  facta  exquirebantur,  et  sursum  deor- 
sumque  versus,  quantum  fieri  potuerat,  denudabantur  atque 
disjungebantur,  et,  quo  facilius  irritatio  fieri  posset,  liga- 
turae sericae  applicabantur.  Irritatio  ipsa  apparatu  a d u 
Bois-Reymond  excogitato  fiebat.  Motuum  respirandi 
commutationes  hoc  modo  effectae  aut  di  recto,  earum  nume- 
ratione, costarum  positione,  thoracisque  et  abdominis  cur- 
vatura observanda,  sonorum  percussionis  mutatione  in 
diaphragmatis  descensu  animadvertenda,  statuebantur,  aut 
ope  kymographii  notabantur.  Hunc  in  finem  cum  kymo- 

graphii  rnanomelro  ope  tubuli  e gummi  elastico  facti  can- 
nula bifariam  divisa  conjuncta  erat,  cujus  pars  altera,  cum 
manomctro  juncta,  abris  aditu  praecluso,  in  pariem  alle- 
ram apte  inseri  poterat,  quae  in  animalis  tracheam  illiga- 
batur, ita  ut,  singulis  experimentis  ad  finem  adductis,  re- 
spiratio celerrime  liberari  posset. 

Primo  ad  kymographion  notatorem  ex  ligno  et  su- 
bere construxeram,  in  rnanomelro  aqua  impleto  positum, 
qui  vel  exiguarum  variationum  discrimina  satis  plane  in- 
dicaret. Attamen  et  ejusmodi  natator  et  aqua  ad  manome- 
trum  implendum  leviores  erant,  quam  ut  aerem  exspiratum 
quodammodo  comprimere  ideoque  natatoris  arctionibus  ex- 
custiones  finibus  circumscribere  potuissent.  Nam  plenum  spi- 
rituum pressum  adhiberi  necesse  erat,  ut  etiam  respirationem 
subsistentem  notare  liceret,  id  quod  aeris  exspirati  et  in- 

i 

spirati  parte  aliqua  ex  tubuli  apertura  laterali  abducta, 
uti  alii  fecerunt,  fieri  non  potest.  Itaque  apparatus  ma- 
noraetro  solito  ex  ferro  et  hydrargyro  confecto  usus  sum, 
cujus  oscillationes  disquisitionem  turbantes  iterum  ac  sae- 
pius in  lineis  curvis  animadverti  possunt,  E contrario 
natator  ille  ligneus  in  aqua  natans  aptissimum  se  exhibuit 
ad  vim  elasticam  tonumque  pulmonum  examinanda. 

Singulorum  experimentorum  eventus  tales  fuerunt, 

Exp.  I.  Feles  magnitudinis  mediae. 

Numerus  spirituum. 


Post  narcotizationem . . . 
Utroque  nervo  vago  dis- 
secto   •. 

Finibus  centralibus  leviter 

irritatis 

Finibus  centralibus  fortis- 
sime irritatis 

durante  inspiratione. 

Finibus  periphericis  irritatis,  prorsus  eosdem  eventus 
observavimus;  nam  tum  quoque  respirandi  acceleratio 
exstitit,  quae  etiam  major  esse  videbatur,  quam  finibus 
centralibus  aeque  fortiter  irritatis,  atque  respiratio  in  in- 
spiratione cessavit.  Effectus  hic  casu  priore  fere  eodem 
temporis  momento,  quo  irritatio  incipit,  evenit,  dum  in  casu 
posteriore,  nisi  animalia  consopita  sunt,  priusquam  respi- 
ratio sistatur,  quaedam  irregulares  respirandi  motiones 
praecedunt,  quae  a doloribus  exoriri  videntur.  Respira- 
tione cessante,  nunc  thorax  nunc  abdomen  magis  sunt 
in  altum  sublata. 

Exp.  II.  Canis  magnus. 

Singulae  respirationis  varietates  ope  kymographii  sunt 
notatae  et  in  tabula  adjecta  expressae*).  Linea  curva  o p , 
abnormis  spirituum  in  narcosi  acceleratio  designatur,  spi- 
ritibus Ili  intra  sexagesimam  ductis.  Tanto  magis,  ner- 
vis vagis'  utriusque  lateris  dissectis,  spirituum  retardatio, 
■12  in  sexagesima  ductis  (lin.  curv.  q r),  in  oculos  incur- 
rit. Finibus  centralibus  paullulura  irritatis,  spiritus  acce- 
lerati fuerunt,  et  quidem  27,  (lin.  curv.  r s)  et  32,  (lin. 
curv.  s t.)  in  sexagesima.  Irritatione  adaucta,  linea  curva 
loco  litera  s designato  in  lineam  rectam  mutatur,  quae  in- 
fra lineam  abscissam  posita,  inspiratione  durante  respira- 
tionem substitisse,  indicat.  Idem  literis  tu  denotatur,  et 

quidem  tum  respiratio  in  partes  horae  26"'  ces- 
- - ■ « ■* 

) AU  notatio.  Circuitus  cylindri  kymographii  ita  erat  institutus, 
ut  singulis  sexagesimis  fieret ; cylindri  ambitus  440  in.  m.  fuit.  Ex  numeris 
infia  lineas  curvas  positis  , qui  linearum  abscissarum  longitudinem  denotant, 
et  tempus,  per  quod  respiratio  cessaverit,  et  spiritum  frequentia  facile 

computantur,  qua  in  computatione  tamen  numeros  decimales  omittendos 
censui, 


savit.  Loco  lit.  u designato  fila  metallica  a nervis  atnota 
sunt. 

Linea  curva  v //  mutationes  diversas  in  finium  peri- 
phericorum irritatione  observatas  ostendit;  linea  curva 
vw  spirituum  ad  41  accelerationem  indicat,  quae  in  gurva 
x y etiam  adaucta  apparet,  spiritibus  65  in  sexag.  ductis. 
Locis,  quae  lit.  w et  y notavi,  cylindrus  alter  apparatus' 
a du  Bois  excogitati  alteri  plane  inductus  est.  Cessante 
sic  respiratione,  dum  inspiratio  durat,  in  linea  y z parvula 
exspirationis  undula  ante  z conspicitur,  qualem  et  II e 1 - 
molt  invenit,  respiratione,  dum  inspiratio  durat,  post 
fortiorem  finium  centralium  irritationem  subsistente. 

Exp.  III.  Canis  minor,  tineae  curvae,  quas  hoc 
animali  observato  obtinuimus,  praebuerunt: 
a b post  narcotizalionem  in  sexagesima  spiritus.  ...  24 


c d post  nn.  vagos  dissectos 17 

d e finibus  centralibus  paullulum  irritatis 35 

Respiratio  in  partes  horae  23'",  dum  inspiratio  durat, 
substitit,  id  quod  linea  directa  e f significat;  pariter  loco 
lit.  g designato,  quo  tamen,  quum  linea  directa  non  tam 
altum  infra  abscissam  locum  obtineat,  concludamus  necesse 
est,  musculos  experimento  jam  defatigatos  luisse. 

Curvae  hl  et  lo  eventus  diversae  irritationis  finium 
periphericorum  ostendunt,  ac  facile  est,  animadvertere, 
quam  pares  sint  lineis  curvis,  quas  finibus  centralibus 
irritatis  obtinuimus. 

Quo  manifestius,  quonam  momento  respiratio  consi- 
steret, cognosci  posset,  vitulo  usi  sumus,  in  quo  ea,  quae 
jam  commemoravimus,  confirmata  vidimus.  — Singula  tum 

ad  hoc  tum  ad  alia  experimenta,  quae,  octo  numero,  eun- 
dem in  finem  partim  ope  kymographii  partim  sine  eo 
instituimus,  spectantia,  quum  nulla  in  iis  differentia  obser- 
vata sit,  silentio  praetereunda  censemus. 

Dum  eventus  irritationis  finium  centralium  nervi  vagi 
nobis  potestatem  fecerunt  hujus  nervi  vim  medullam  ob- 
longatam excitantem  rite  cognoscendi,  mirabilis  modus, 
quo  nervorum  finibus  periphericis  irritatis  respiratio 
ses.e  habuit,  dignus  est,  quem  certius  examinemus.  Ante- 
quam vero  via  exquireretur,  qua  hic  ad  respirandi  musculos 
effectus  semper  observatus  fieret,  nobis  disquirendum  erat, 
nonne  fortasse  totum  illud  phaenomenon  provocatum  esset 
actione  diaphragmatis  ex  contractione  ejus  paradoxa, 
quam  vocant,  exorta,  ita  ut  irritationis  istius  effectus  eva- 
nescant necesse  sit,  si  nervum  phrenicum  irritationi  inde 
a nervo  vago  exhibitae  apte  subducere  contigerit. 

Quae  res  nervo  phrenico  dissecto  effici  potuit;  quae 
dissectio  ut  loco  apto  susciperetur,  in  canibus  felibusque 
via  anatomica  utriusque  nervi  decursum  indagare  studui, 
locum,  quo  excitatio  paradoxa  eveniret,  inventurus.  Quo 
modo  mihi  persuasi,  duos  illos  nervos  ad  costam  primam 
pone  musculum  scalenum  anticum  intervallo  parvo,  quod 
tamen  pollicem  dimidium  aequat,  inter  se  distare,  dum  ad 
partem  superiorem  inferioremque  versus  magis  magisque 
inter  se  discedunt.  Nusquam  mihi  contigit,  ut  nervi  vagi 
ramos  reperircm  prope  ad  nervum  phrenicum  vel  ad  ejus 
ramos  accedentes.  Rationes  anatomicae  utriusque  nervi 
quum  tales  sint,  jam  nervi  phrenici  in  collo  dissectio,  quae 
Propter  situm  nervi  profundum  satis  est  difficilis,  nullo 
modo  nos  omnino  certos  reddit,  nervum  phrenicum  effc- 


ctui  nervi  vagi  ope  apparatus  galvanici  irritati  subductum 
esse,  ad  quod  certo  cognoscendum  hunc  nervum  ab  utro- 
que latere  intra  cavum  thoracicum  et  optime  quidem  prope 
diaphragma  dissecari  necesse  fuisset.  — Quo  insultu  ope- 
rativo,  respirationis  rationes  physicae  quantopere  pertur- 
bentur, facile  intelligitur,  quam  ob  rem  praeoptandum 
videbatur,  nervum  phrenicum  ad  perpetui  fluxus  galvanici 
vim  et  effectum  exponi,  ut,  quemadmodum  omnium 
primus  Eckha rd  29)  admonuit,  nervi  sensibil itas  stimulo, 
quo  contractio  excitetur,  percipiendo  apta  tolleretur. 
Attamen  quaedam  rerum  conditiones  impedimento  fuerunt, 
quominus  hanc  disquisitionum  partem  amplius  persequerer, 
quum  ei  jam  praecessissent  experimenta,  quae  statiin 
expositurus  sum.  His  in  experimentis  enim  inquisitum  est, 
num  nervi  sympathici  rami  ad  pulmones  pertinentes 
eadem,  qua  nervus  vagus,  cum  medulla  oblongata  ratione 
continerentur. 

✓ 

Quae  quaestio  eventibus,  quos  periphericis  nervi  vagi 
intersecti  finibus  irritatis  nacli  sumus,  movetur;  nam,  nisi 
totum  hoc  phaenomenon  ex  contractionis  musculorum 
paradoxae  lege  repeti  potuerit,  - motuum  respirandi  muta- 
tiones, de  quibus  mentionem  injecimus,  reflexu,  nervo 
sympathico  in  animalibus  simul  cum  nervo  vago  irritato, 
provocatas  esse  necesse  foret.  Quod  si  recte  conjectatum 
esset,  hoc  nervo  per  se  irritato,  eventus  exoriri  deberet 
idem,  quem  post  nervi  vagi  irritationem  observavimus. 
Quum  vero  in  canibus  felibusque  nervi  sympathici  pars 


29)  Der  galvanische  Strnin  ais  Hinderniss  *ler  Muskelzuckurig  in 
Henle’8  uml  Pfenfer'3  Zeitselirift.  Neiie  Folge.  Btl.  III,  1853,  pag.  198. 

cervicalis  cum  n.  vago  eodem  inclusa  sit  neurilemate  nec 
nisi  perdifficile  ab  hoc  separari  queat,  cuniculos  hisce 
experimentis  adhibui,  in  quibus  utriusque  nervi  pars 
cervicalis  ab  altera  omnino  separatur.  Quem  in  finem 
tamen,  quia  cuniculi  nisi  rarissime  in  oppido  nostro  non 
occurrunt,  tantum  duobus  uti  potuimus  animalibus,  quae  ad 
experimentum  instituendum  tali  modo  sunt  piaepaiala. 

Postquam  animalia  dorso  incumbentia  mensae  par- 
vulae affixa  sunt,  vulnere  longitudinali  in  mediam  colli 
lineam  illato,  nervi  vagi  et  sympathici  utriusque  latens, 
quantum  satis  erat,  denudati  indeque  dissecti  ligaturis  se- 
ricis diverso  colore  distinctis  instructi  sunt,  ita  ut  neivi, 
qui  in  experimento  ejusdem  momenti  essent,  ligaturas 
ejusdem  coloris  offerrent.  Cuniculo  altero  cum  kymographio 
in  conjunctionem  adducto,  in  altero  observatio  via  directa 
est  instituta. 

Finium  et  centralium  et  periphericorum  nervi  vagi 
dissecti  irritatio  observationes,  de  quibus  jam  verba  feci- 
mus, confirmavit;  nam,  irritatione  leniore,  spiritus  accelerari, 
irritatione  fortiore,  respirationem  in  inspiratione  subsistere 
cognovimus.  Trunco  nervi  sympathici  in  utroque  colli 
latere  tum  in  partibus  periphericis  tum  in  centralibus  irritato, 
nulla  motuum  respirandi  commutatio  exstitit,  qua  in  re 
nihil  intererat,  irritatio  lenior  an  fortior  esset. 

In  felibus,  quamvis  ejusmodi  experimenta  ob  causas 
allatas  institui  nequirent,  tamen  ganglii  thoracici  primi 
vim  ad  respirationem  experiri  conatus  sum.  Attamen  hoc 
ganglio  via  galvanica  irritato  non  magis  ullum  habuimus 
eventum. 

Ad  quod  ganglion  ut  perveniretur,  costa  prima  dis- 
secanda et  respondens  extremitas  superior  satis  a tho- 
race disjungenda  erat,  qua  in  re  totum  plexum  brachialem 
persecari  vasaque  simul  intersecta  deligari  necesse  erat, 
id  quod,  ne  magnae  orirentur  sanguinis  profusiones,  ante- 

quam  dissectio  susciperetur,'  factum  est.  Nihilominus 
tamen  dubitari  non  potest,  motuum  respirandi  commuta- 
tionem in  observationem  venturam  fuisse,  si  eam  ganglii 
irritatio  provocare  potuisset. 

Quod  centralibus  nervi  vagi  finibus  modice  irritatis 
semper  respirationem  acceleratam  vidimus,  nobis  pote- 
statem facit  concludendi,  hoc  nervorum  pari  stimulos  ad 
medullam  oblongatam  propagari,  qui  ad  augendam  j actio- 
nem ejus  in  respirationis  motibus  rhythmicam  valeant.  Ir- 
ritatione, si  quendam  limitem  certum  excesserit,  propria  illa 
medullae  oblongatae  actio  ita  mutatur,  ut,  intervallis  inter 
singulos  impulsus  magis  magisque  deminutis  atque  de- 
mum evanescentibus,  musculi  respiratorii  ad  coutractionem 
adducantur  continuam  et  in  statu  tetani  permaneant,  quo  fit, 
ut,  inspiratione  durante,  respiratio  cesset.  Ceteris  quoque 
nervis  sensitivis  num  eadem  cum  centro  motionum  respi- 
randi ratio  intercedat,  quamvis  hucusque  parum  constet, 
tamen,  saltem  quod  ad  alios  pulmonum  nervos  attinet, 
admodum  est  dubium.  Videntur  quidem  nervi  sensitivi,  prae- 
sertim membranarum  mucosarum,  varios  respirandi  motus 
provocare  posse,  neque  tamen  medullae  oblongatae  exci- 
tatores esse  ad  servandum  rhythmum  normalem  ne- 
cessarii. 

Hanc  tamen  ue  vera  nervi  vagi  functionem  non  esse, 
inde  sequitur,  quod  illo  ipso  momento,  quo  hic  nervus 


lissecatur,  spirituum  numerus  deminuitur,  ita  ut  animali- 
us necessaria  aeris  copia  tantum  eo  servetur,  quod  sin- 
guli spiritus  et  profundiores  et  magis  intenti  sunt. 

Secundum  ea,  quae  supra  exposuimus,  contentio,  qua 
singuli  spiritus  fiunt,  adaucto  aeris  desiderio,  quod  ex 
longiore  temporis  inter  binos  spiritus  intervallo  dependet, 
effici  credenda  est.  Verumtatpen  etiam  perpendendum 
erat,  nonne  pulmones  ipsi  quoque  ad  provocandum  hoc 
phaenomenon  aliquid  valerent,  quoniam,  nervis  vagis  in- 
tersectis, adaugetur  renisus,  qui,  pulmonibus  expansis, 
musculis  inspirando  inservientibus  superandus  est.  Ejus 
modi  autem  obstaculorum  accessio  fieri  non  potest,  mst 
aucta  fibrarum  muscularium,  quae  in  pulmonum  parenchy- 
mate  insunt,  actione,  quia  pulmonum  vis  elastica,  quippe 
quae  non  ab  elementis  muscularibus,  sed  ab  elastica  tela 
pendeat,  desinente  aliqua  nervorum  vi  atque  effectu,  vix 
ullam  commutationem  subit.  Quam  ob  rem  quaestio  mo- 
veretur oportuit,  nonne  illi  pulmonum  musculi,  quum  nervi 
sympathici  vi  ad  se  contrahendos  excitari  possent,  durante 
nervorum  vagorum  innervatione,  actione  sua  quodam 
modo  inhiberentur,  nervis  vagis  autem  dissectis,  ad  actio- 
nem effrenatam  adducerentur  ? Quod  si  ita  se  habeat,  illis 
musculis  eadem  cum  nervis  vagis  nervoque  sympathico 
intercedat  ratio,  atque  cordi. 

Ad  quam  quaestionem  explicandam  licet  complures 
susceperimus  experimentorum  series,  a diversis  ea  in  re 
rationibus  profecti,  tamen  nobis  non  contigit,  ut  temporis 
spatio  ad  exarandam  hanc  commentationem  nobis  con- 
cesso eam  ad  liquidum  perduceremus.  Attamen,  ne  tan- 
tummodo disquisitionum  fragmenta  quaedam,  quibus  nihil 


44 


certi  doceatur,  proferamus,  satis  esse  ducimus,  hanc 
quaestionem,  quae  nobis  ad  motuum  respirandi  commuta- 
tiones post  nervos  vagos  dissectos  obvias  penitus  per- 
spiciendas maximi  videtur;  momenti  esse,  paucis  modo 
verbis  indicasse,  rei  disquisitionem  posterae  aetatis  in 
hac  provincia  scrutatoribus  relinquendam  esse  credentes. 


T HE8ES. 

1.  Demonstrari  non  potest,  nervum  vagum  ad 
materiarum  vicissitudinem  moderandam  valere. 

2.  Respirationis  chemismus,  nervis  vagis  non 
fungentibus,  tantum  eatenus  mutatur,  ut  conditiones 
ejus  remotiores,  sanguinis  circulatio  atque  nutrimen- 
torum assumptio  commutentur. 

3.  Ex  disquisitionibus  hucusque  institutis  neuti- 
quani  liquet,  fibrarum  pulmonum  muscularium  con- 
tractionem actioni  inspiratoriae  nullum  obstaculum 
opponere  posse. 

4.  Superficialia  corneae  strata  ulceratione  destrui 
possunt,  nulla  turbatione  relicta. 

5.  Membranarum  serosarum  inflammationes  ex- 
tensione sua  periculosiores  sunt,  quam  intensitatis 
gradu. 

G.  Locus  minoris  resistentiae  locus  auctae  actio- 
nis est. 


